text: Kvinde har meldt sig selv efter drabsforsøg
  14 maj 2013 kl. 12.43
  Politiet har ledt efter en lettisk kvinde, efter en lettisk mand blev stukket natten til søndag i et hus i Ølholm. Nu har hun meldt sig selv.
  Den 26-årige lettiske kvinde meldte sig selv i går aftes.
  Den 38-årige mand var længe i livsfare efter et drama, hvor han blev stukket med en stegegaffel.
  Politiet er nu igang med afhøringer af kvinden for at fastlægge hendes rolle i sagen, skriver Vejle Amts Folkeblad.
  Dramaet skete i forbindelse med en fest blandt letter i et hus i Ølholm mellem Tørring og Uldum ved Vejle.
  Efterfølgende anholdt politiet syv letter.
  